
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2887 

27 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση Αρμοδιοτήτων Υπουργού Εθνικής Αμυ¬ 
νας στον Γενικό Γραμματέα του Υπουργείου Εθνι¬ 
κής Άμυνας. 1 

Παράταση προθεσμίας και τροποποίηση των δικαιολο- 
γητικών που προβλέπονται στο άρθρο 13 του Ν. 4179/ 
2013 (ΦΕΚ 175/Α"), όπως ισχύει, για την αδειοδότη- 
ση υφιστάμενων χιονοδρομικών κέντρων. 2 


Απόρριψη αίτησης ως αυτοδικαίως άκυρης για χο¬ 
ρήγηση άδειας μεταλλευτικών ερευνών της Ανώ¬ 
νυμης Εταιρείας «ΟΡΥΚΤΟΕΞΑΓΩΓΙΚΗ - ΑΝΩΝΥ¬ 
ΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ» (με 
διακριτικό τίτλο «ΟΡΥΚΤΕΞ») και των Ζιώγα Θωμά 
και Γεωργίου του Κωνσταντίνου, στην περιφέρεια 
των κοινοτήτων Φυτείας και Κάτω Βερμίου Νο¬ 


μού Ημαθίας (Α.Β.Μ.185). 3 

Παροχή εξουσιοδότησης υπογραφής «Με εντολή 
Εκτελεστικού Γ ραμματέα» στους Προϊσταμένους 
Γενικών Δ/νσεων και Δ/νσεων της Περιφέρειας 
Στερεός Ελλάδας. 4 


ΑΠΟΦΑΣΕΙ Σ 

Αριθ. Φ.900/84/249030 Σ.512 (1) 


Μεταβίβαση Αρμοδιοτήτων Υπουργού Εθνικής Αμυ¬ 
νας στον Γενικό Γραμματέα του Υπουργείου Εθνι¬ 
κής Άμυνας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν. 2292/1995 «Οργάνωση και λει¬ 
τουργία του Υπουργείου Εθνικής Άμυνας, διοίκηση και 
έλεγχος των Ενόπλων Δυνάμεων και άλλες διατάξεις» 
(ΦΕΚ Α' 35/1995). 

β. Τις διατάξεις των άρθρων 72 και 73 του Ν. 3433/2006 
για τις «Προμήθειες Αμυντικού Υλικού των Ενόπλων Δυ¬ 
νάμεων» (ΦΕΚ Α' 20/2006). 

γ. Τις διατάξεις του Ν. 3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 


λων και Υπαλλήλων Ν.Π.Δ.Δ. και άλλες διατάξεις» (ΦΕΚ 
Α' 26/2007). 

δ. Τις διατάξεις του Π.Δ. 73/2006 «Διάρθρωση, Αρ¬ 
μοδιότητες και Στελέχωση των Γενικών Διευθύνσεων 
του Υπουργείου Εθνικής Αμυνας (ΦΕΚ Α' 76/10-4-2006). 

ε. Τις διατάξεις των άρθρων 50 και 54 του Π.Δ 63/2005 
«Κώδικας Νομοθεσίας για την Κυβέρνηση και τα Κυβερ¬ 
νητικά Όργανα» (ΦΕΚ Α' 98/2005). 

στ. Το Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 153/2013). 

ζ. Την υπ’ αριθ. Φ. 470/56/4462/17.6.1994 κοινή υπουρ¬ 
γική απόφαση «Συγκρότηση Ενιαίου Διοικητικού Τομέα 
και σύσταση θέσης Ειδικού Γ ραμματέα στο Υπουργείο 
Εθνικής Άμυνας» (ΦΕΚ Β' 480/1994). 

η. Την υπ’ αριθ. 250350 απόφαση του Υπουργού Εθνι¬ 
κής Άμυνας «Διορισμός Ειδικού Γ ραμματέα του Υπουρ¬ 
γείου Εθνικής Αμυνας» (ΦΕΚ ΥΟΔΔ 325/2012). 

0. Την υπ’ αριθ. 252375 απόφαση του Υπουργού Εθνι¬ 
κής Αμυνας «Μεταβίβαση Αρμοδιοτήτων Υπουργού Εθνι¬ 
κής Αμυνας στον Ειδικό Γραμματέα του Υπουργείου 
Εθνικής Άμυνας» (ΦΕΚ Β' 1971/2013). 

ι. Την υπ’ αριθ. 249011 απόφαση του Πρωθυπουργού και 
του Υπουργού Εθνικής Άμυνας «Παύση Ειδικού Γ ραμμα¬ 
τέα Υπουργείου Εθνικής Αμυνας και διορισμός Γ ενικού 
Γραμματέα Υπουργείου Εθνικής Αμυνας» (ΦΕΚ ΥΟΔΔ 
656/2014). 

ια. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρους του κρατικού 
προϋπολογισμού, αποφασίζουμε: 

1. Μεταβιβάζουμε στον Γ ενικό Γ ραμματέα του Υπουρ¬ 
γείου Εθνικής Αμυνας, τις αρμοδιότητες που περιλαμβά¬ 
νονται στον πίνακα που επισυνάπτεται ως «ΠΑΡΑΡΤΗΜΑ 
Α» στην παρούσα απόφαση και αφορούν στο Πολιτικό 
Προσωπικό που υπηρετεί στα Γ ενικά Επιτελεία ΓΕΕΘΑ, 
ΓΕΣ, ΓΕΝ, ΓΕΑ, Γενική Διεύθυνση Οικονομικού Σχεδια- 
σμού και Υποστήριξης (ΓΔΟΣΥ), τη Γενική Διεύθυνση 
Αμυντικών Εξοπλισμών και Επενδύσεων (ΓΔΑΕΕ) και τη 
Γ ενική Διεύθυνση Πολιτικής Εθνικής Άμυνας και Διεθνών 
Σχέσεων (ΓΔΠΕΑΔΣ) με οποιαδήποτε σχέση εργασίας. 

2. Οποιαδήποτε προγενέστερη απόφαση που αφορά 
το ίδιο αντικείμενο καταργείται. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ «Α» 
στην Φ. 900 /84/249030/Σ.512 


Α/Α 

ΘΕΜΑΤΑ 

1 

Διορισμοί - Προσλήψεις Πολιτικού Προσωπικού, 
εκτός ειδικού Επιστημονικού προσωπικού και 
Διδακτικού Εκπαιδευτικού Προσωπικού των Ανω- 
τάτων Στρατιωτικών Εκπαιδευτικών Ιδρυμάτων 
καθώς και Ωρομίσθιου Διδακτικού Προσωπικού 
των λοιπών Στρατιωτικών Σχολών Κέντρων Εκπαι- 
δεύσεως και Σχολείων εφαρμογής που υπάγονται 
στα Γενικά Επιτελεία των Ενόπλων Δυνάμεων. 

2 

Διορισμός σε μόνιμες θέσεις (μονιμοποίηση) 

ΣΕΙΔ Πολιτικού Προσωπικού. 

3 

Μονιμοποιήσεις Δοκίμων Υπαλλήλων. 

4 

Τοποθετήσεις - Μεταθέσεις - Αποσπάσεις - 
Μετακινήσεις Πολιτικού Προσωπικού εκτός 
περιπτώσεων για τις οποίες απαιτείται Κοινή 
υπουργική απόφαση 

5 

Πράξεις ένταξης - κατάταξης Πολιτικού Προσω¬ 
πικού σε βαθμούς - κλάδους. 

6 

Προαγωγές Μονίμων Υπαλλήλων. 

7 

Μετατάξεις Πολιτικού Προσωπικού εκτός περιπτώ¬ 
σεων που απαιτείται κοινή υπουργική απόφαση. 

8 

Ανάκληση πράξης διορισμού. 

9 

Απόλυση Μονίμου Πολιτικού Προσωπικού για 
σωματική ή πνευματική ανικανότητα και αναδιο- 
ρισμός αυτού. 

10 

Απόλυση ΣΕΙΔ Προσωπικού για σωματική ή 
πνευματική ανικανότητα. 

11 

Απόλυση Μόνιμων Υπαλλήλων και ΣΕΙΔ προσω¬ 
πικού, λόγω κατάργησης της θέσης. 

12 

Έκπτωση Μονίμων Υπαλλήλων, λόγω ποινικής 
καταδίκης και επαναφορά τους στην Υπηρεσία. 
Έκπτωση Μονίμων Πολιτικών Υπαλλήλων λόγω 
απώλειας ιθαγένειας 

13 

Απόλυση ΣΕΙΔ Προσωπικού για υπηρεσιακή ανε¬ 
πάρκεια 

14 

Καταγγελία σύμβασης - έκπτωση ΣΕΙΔ Υπαλλή¬ 
λων 

15 

Αυτοδίκαιη και δυνητική θέση Μονίμων Υπαλλή¬ 
λων σε αργία 

16 

Θέση Μονίμων Υπαλλήλων σε διαθεσιμότητα, 
λόγω ασθένειας ή λόγω κατάργησης θέσης 

17 

Κίνηση διαδικασίας επιλογής Πολιτικού Προ¬ 
σωπικού σε θέσεις εξωτερικού. Έκδοση αποφά¬ 
σεων επαναπατρισμού λόγω λήξης του χρόνου 
παραμονής 

18 

Αποστολή Πολιτικού Προσωπικού στο εξωτερικό 
για εκτέλεση υπηρεσίας 

19 

Απονομή Ηθικών Αμοιβών στο Πολιτικό Προσω¬ 
πικό 

20 

Υπηρεσιακή εκπαίδευση Πολιτικού Προσωπικού 

21 

Αδειες χωρίς αποδοχές στο Πολιτικό Προσωπι¬ 
κό για το εξωτερικό, για σοβαρούς ιδιωτικούς 
λόγους, για οικογενειακούς λόγους και για απο¬ 
δοχή θέσης στην Ευρωπαϊκή Ένωση ή σε Διεθνή 
Οργανισμό στον οποίο μετέχει η Ελλάδα 


22 

Χορήγηση στο Πολιτικό Προσωπικό αδειών υπη¬ 
ρεσιακής εκπαίδευσης 

23 

Χορήγηση άδειας άσκησης ιδιωτικού έργου ή 
εργασίας, με αμοιβή στο Πολιτικό Προσωπικό 

24 

Προκήρυξη ψηφοφορίας για την εκλογή αιρετών 
εκπροσώπων Μονίμων Υπαλλήλων και ΣΕΙΔ, για 
τα υπηρεσιακά συμβούλια 

25 

Συγκρότηση και ορισμός μελών πρωτοβάθμιων 
υπηρεσιακών συμβουλίων 

26 

Εισαγωγή θεμάτων Πολιτικού Προσωπικού στο 
υπηρεσιακό συμβούλιο και στην ειδική επιτροπή 
αξιολόγησης 

27 

Υποβολή ερωτημάτων στο Υπουργείο Διοικη¬ 
τικής Μεταρρύθμισης και Ηλεκτρονικής Διακυ¬ 
βέρνησης και στο Υπουργείο Οικονομικών, για 
θέματα Πολιτικού Προσωπικού 

28 

Απαντήσεις σε Συλλόγους - Σωματεία για θέμα¬ 
τα Πολιτικού Προσωπικού 

29 

Ανάθεση εργασιών συναφών με την ειδικότητα 
ή τα καθήκοντα του υπαλλήλου για τις οποίες 
έχει την απαιτούμενη εμπειρία ή ειδίκευση και 
για χρονικό διάστημα έως 6 μήνες, για περιπτώ¬ 
σεις εξαιρετικής υπηρεσιακής ανάγκης που δεν 
μπορεί να καλυφθεί με άλλον τρόπο 

30 

Λοιπές ενέργειες - αποφάσεις, οι οποίες 
απορρέουν από την εφαρμογή της ισχύουσας 
νομοθεσίας που καθορίζει τις πάσης φύσεως 
διοικητικές μεταρρυθμίσεις που αφορούν στη 
Δημόσια Διοίκηση 


Η απόφαση αυτή, η οποία αποτελεί αναπόσπαστο 
ενιαίο σύνολο με το Παράρτημα «Α», να δημοσιευθεί 
μαζί με το Παράρτημά της στην Εφημερίδα της Κυ- 
βερνήσεως. 

Αθήνα, 24 Οκτωβρίου 2014 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθ. 22145 (2) 

Παράταση προθεσμίας και τροποποίηση των δικαιολο- 
γητικών που προβλέπονται στο άρθρο 13 του Ν. 4179/ 
2013 (ΦΕΚ 175/Α'), όπως ισχύει, για την αδειοδότηση 
υφιστάμενων χιονοδρομικών κέντρων. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1) Το δεύτερο εδάφιο της παρ. 2α του άρθρου 13 του 
ν.4179/2013 (ΦΕΚ 175/Α) «Απλούστευση διαδικασιών για 
την ενίσχυση της επιχειρηματικότητας στον τουρισμό, 
αναδιάρθρωση του Ελληνικού Οργανισμού Τουρισμού 
και λοιπές διατάξεις», όπως αντικαταστάθηκε με την 
παρ. 2 του άρθρου 19 του Ν. 4276/2014 (ΦΕΚ 155/Α') 
«Απλούστευση διαδικασιών λειτουργίας τουριστικών 
επιχειρήσεων και τουριστικών υποδομών, ειδικές μορ¬ 
φές τουρισμού και άλλες διατάξεις». 

2) Το Ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (ΦΕΚ 
187/Α'), όπως ισχύει. 

3) Το Ν. 3861/2010 “Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ- 

νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ 112/Α'). 

4) Το Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 141/ 
Α'), όπως ισχύει. 

5) Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141/Α'). 

6) Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το Π.Δ. 63/2005 (ΦΕΚ 98/Α'). 

7) Την υπ’ αριθ. Τ/11754/6.10.2003 απόφαση Υφυπουρ¬ 
γού Ανάπτυξης «Προϋποθέσεις έκδοσης χορήγησης ει¬ 
δικού σήματος λειτουργίας σε επιχειρήσεις Χιονοδρο¬ 
μικών Κέντρων.» (ΦΕΚ 1536/Β'), όπως τροποποιήθηκε με 
την υπ’ αριθ. ΔΙΑΔΠ/Φ.Α.21/1624/19.1.2011 κοινή υπουργική 
απόφαση του Υφυπουργού Εσωτερικών, Αποκέντρωσης 
και Ηλεκτρονικής Διακυβέρνησης και των Υπουργών 
Οικονομικών και Πολιτισμού και Τουρισμού «Απλούστευ- 
ση της διαδικασίας για τη χορήγηση Ειδικού Σήματος 
Λειτουργίας σε επιχειρήσεις Χιονοδρομικών Κέντρων. 
Ένταξη της διαδικασίας στα Ενιαία Κέντρα Εξυπηρέτη¬ 
σης (Ε.Κ.Ε)» (ΦΕΚ 28/Β). 

8) Την περίπτωση 9 της υποπαραγράφου ΣΤ. 15 του 
Ν. 4254/2014 (ΦΕΚ 85/Α) «Μέτρα στήριξης και ανάπτυξης 
της ελληνικής οικονομίας στο πλαίσιο εφαρμογής του 
Ν. 4046/2012», με την οποία καταργήθηκε κάθε διάταξη 
στην οποία προβλέπεται υποχρέωση παροχών ξενοδο¬ 
χειακών υπηρεσιών ή επιχειρήσεων που προσφέρουν 
υπηρεσίες διαμονής τουριστών ή άλλων τουριστικών 
επιχειρήσεων, σε προηγούμενη έγκριση, γνωστοποίηση, 
ανακοίνωση ή ενημέρωση περί των τιμών τους. 

9) Το υπ’ αριθ. 516058/8.10.2014 (αρ. εισερχομένου Υπ. 
Τουρ. 21008/09.10.2014) έγγραφο της Γενικής Διεύθυνσης 
Ανάπτυξης του ΕΟΤ, με το οποίο εισηγείται την παρά¬ 
ταση προθεσμίας υποβολής δικαιολογητικών. 

10) Το υπ’ αριθ. εισερχομένου 20987/8.10.2014 έγγραφο 
της Ένωσης Χιονοδρομικών Κέντρων Ελλάδος με την 
οποία εισηγείται την παράταση προθεσμίας υποβολής 
δικαιολογητικών. 

11) Το γεγονός ότι από την απόφαση αυτή δεν προ- 
καλείται δαπάνη στον κρατικό προϋπολογισμό, απο¬ 
φασίζουμε: 

1. Η προθεσμία που προβλέπεται στο πρώτο εδάφιο 
της παραγράφου 2α του άρθρου 13 του Ν. 4179/2013, 
όπως ισχύει, για την υποβολή δικαιολογητικών από τους 
φορείς διαχείρισης των χιονοδρομικών κέντρων της 
παρ. 1 του ίδιου άρθρου, παρατείνεται από τη λήξη της 
μέχρι 30.11.2014. 

2. Από το πρώτο εδάφιο της παραγράφου 2α του 
άρθρου 13 του Ν. 4179/2013, όπως ισχύει, διαγράφονται 
το στοιχείο «ιε'» και η φράση «και βεβαίωση υποβολής 
μελετών για την έγκριση ή την ανανέωση περιβαλλο¬ 
ντικών όρων στην αρμόδια Αρχή». 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2014 

Η ΥΠΟΥΡΓΟΣ 

ΟΛΓΑ ΚΕΦΑΛΟΓΙΑΝΝΗ 


Αριθ. οικ. 4680 (3) 

Απόρριψη αίτησης ως αυτοδικαίως άκυρης για χορή¬ 
γηση άδειας μεταλλευτικών ερευνών της Ανώνυμης 
Εταιρείας «ΟΡΥΚΤΟΕΞΑΓΩΓΙΚΗ - ΑΝΩΝΥΜΟΣ ΕΜΠΟ¬ 
ΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ» (με διακριτικό τίτ¬ 
λο «ΟΡΥΚΤΕΞ») και των Ζιώγα Θωμά και Γεωργίου 
του Κωνσταντίνου, στην περιφέρεια των κοινοτήτων 
Φυτείας και Κάτω Βερμίου Νομού Ημαθίας (Α.Β.Μ.185). 

Με την υπ’ αριθ. 91/09-10-2014 απόφαση Περιφερειάρ¬ 
χη Κεντρικής Μακεδονίας, που εκδόθηκε σύμφωνα με 
τις διατάξεις του Ν.3852/2010 (ΦΕΚ 87/Α707-06-2010) και 
σύμφωνα με τις διατάξεις του άρθρου 23 του Ν.Δ. 210/ 
03-10-1973 (ΦΕΚ 277/Α705-10-1973), όπως τροποποι¬ 
ήθηκε με το άρθρο 12 παρ. 6 του Ν.4203/2013 (ΦΕΚ 
235/Α701-11-2013), και του άρθρου 24 του Ν.Δ. 210/1973, 
απορρίφθηκε ως αυτοδικαίως άκυρη, και θεωρείται ότι 
ουδέποτε δέσμευσε το χώρο τον οποίο αφορούσε, η 
με αρ.πρωτ. 4454/22-03-1984 αίτηση στη Νομαρχία 
Ημαθίας Διεύθυνση Εσωτερικών, της ανώνυμης εται¬ 
ρείας «ΟΡΥΚΤΟΕΞΑΓΩΓΙΚΗ - ΑΝΩΝΥΜΟΣ ΕΜΠΟΡΙΚΗ 
ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ» (με διακριτικό τίτλο 
«ΟΡΥΚΤΕΞ») και των Ζιώγα ©ωμά και Γεωργίου του 
Κωνσταντίνου που επιδόθηκε νόμιμα στην υπηρεσία 
με δικαστικό επιμελητή στις 22-03-1984 και καταχω- 
ρήθηκε στο Ειδικό Βιβλίο Μεταλλείων που τηρείται 
στην υπηρεσία, με αύξοντα αριθμό Β.Μ. 185, με την 
οποία ζήτησαν τη χορήγηση άδειας μεταλλευτικών 
ερευνών στην περιφέρεια των κοινοτήτων Φυτείας 
και Κάτω Βερμίου Νομού Ημαθίας, σε χώρο έκτασης 
10.000 στρεμμάτων, και έχει τα εξής όρια: 

1. Χ= +10.050 Υ= -23.000 

2. Χ= + 9.450 Υ= -21.650 

3. Χ= +10.050 Υ= -19.000 

4. Χ= + 8.600 Υ= -18.900 

5. Χ= + 6.200 Υ= -21.600 

και από εκεί στο αρχικό σημείο 

Οι αζιμουθιανές συντεταγμένες των σημείων ανά¬ 
γονται στο κέντρο του φύλλου του επιτελικού χάρτη 
«ΕΔΕΣΣΑ» κλίμακας 1:100.000, Κ.Φ.Χ. Ε=+40°45' και Μ=- 
Ρ45'. 

Ο λόγος της απόρριψης είναι η μη εμπρόθεσμη 
καταβολή του νόμιμου δικαιώματος του Δημοσίου, 
ύψους τριών χιλιάδων ευρώ (€ 3.000) με διπλότυπο 
είσπραξης του δημοσίου ταμείου, καθώς και το γε¬ 
γονός ότι υποβλήθηκε δήλωση παραίτησης, εντός 
της προβλεπομένης από τον νόμο προθεσμίας, από 
τον Ζιώγα ©ωμά η οποία έγινε αποδεκτή, το γεγονός 
ότι η δήλωση παραίτησης, εντός της προβλεπομένης 
από τον νόμο προθεσμίας, της Ανώνυμης Εταιρείας 
«ΟΡΥΚΤΟΕΞΑΓΩΓΙΚΗ - ΑΝΩΝΥΜΟΣ ΕΜΠΟΡΙΚΗ ΚΑΙ 
ΒΙΟΜΗΧΑΝΙΚΗ ΕΤΑΙΡΕΙΑ» (με διακριτικό τίτλο «ΟΡΥ- 
ΚΤΕΞ») μέσω του Γ εωργίου Αϋφαντή δεν έγινε αποδε¬ 
κτή από την υπηρεσία μας λόγω των αμφιβολιών μας 
για την εγκυρότητα της μορφής που υποβλήθηκε και 
το γεγονός ότι δεν υποβλήθηκε δήλωση παραίτησης 
του Ζιώγα Γ εωργίου δεδομένου και του θανάτου του 
(σύμφωνα με τη διάταξη της παρ. 6 του άρθρου 12 
του Ν.4203/2013). 

Με εντολή Περιφερειάρχη 
Ο Προϊστάμενος Γ ενικής 
Διεύθυνσης Ανάπτυξης 
ΝΙΚΟΛΑΟΣ ΤΣΟΤΣΟΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. (οικ.) 118316/3466 (4) 

Παροχή εξουσιοδότησης υπογραφής «Με εντολή Εκτελε¬ 
στικού Γραμματέα» στους Προϊσταμένους Γενικών Δ/ 
νσεων και Δ/νσεων της Περιφέρειας Στερεός Ελλάδας. 

Ο ΕΚΤΕΛΕΣΤΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3 και 242 παρ. 6α του 
Ν.3852/2010 (ΦΕΚ 87/τεύχος Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις του Π. Δ. 148/2010 «Οργανισμός της 
Περιφέρειας Στερεός Ελλάδας» (ΦΕΚ 241/τεύχος Α'). 

3. Τις διατάξεις του άρθρου 9 του Ν. 2690/1999 «Κύ¬ 
ρωση του Κώδικα Διοικητικής Διαδικασίας και άλλες 
διατάξεις» (ΦΕΚ 45/τεύχος Α'), όπως τροποποιήθηκε 
μέχρι σήμερα και ισχύει. 

4. Τ ις διατάξεις της παρ. 7 του άρθρου 45 του Ν.3979/ 
2011 (ΦΕΚ 138/Α') με το οποίο προστέθηκε η παρ. 8 στο 
άρθρο 242 του Ν.3852/2010 (ΦΕΚ 87/τεύχος Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

5. Τ ις διατάξεις του άρθρου 5 του Ν.3469/2006 (ΦΕΚ 
131/τεύχος Α') «Εθνικό Τυπογραφείο, Εφημερίς της Κυ- 
βερνήσεως και λοιπές διατάξεις», όπως τροποποιήθηκε 
μέχρι σήμερα και ισχύει. 

6. Την υπ’ αριθ. 102567/2967/2-10-2014 απόφαση του 
Περιφερειάρχη Στερεός Ελλάδας (ΦΕΚ 1405/τεύχος Γ'/ 
16-10-2014) περί διορισμού του Εκτελεστικού Γ ραμματέα 
Περιφέρειας Στερεός Ελλάδας. 

7. Την ανάγκη απλούστευσης των διαδικασιών για την 
εύρυθμη λειτουργία των υπηρεσιών της Περιφέρειας 
Στερεός Ελλάδας και την αρτιότερη εξυπηρέτηση των 
πολιτών, στον τόπο διαμονής τους. 

8. Το γεγονός ότι από τις διατάξεις της παρούσας 
απόφασης, δεν προκύπτει δαπάνη που θα βαρύνει τις 
πιστώσεις του Προϋπολογισμού της Περιφέρειας Στε¬ 
ρεός Ελλάδας, αποφασίζουμε: 

Α) Παρέχουμε εξουσιοδότηση, στους Προϊστάμενους 
των Γ ενικών Δ/νσεων της Περιφέρειας Στερεός Ελλά¬ 
δας, να υπογράφουν με την ένδειξη «Με Εντολή Εκτε¬ 
λεστικού Γ ραμματέα» και μνημονεύοντας τα στοιχεία 
της παρούσας, αποφάσεις που αφορούν σε: 

1. Μετακινήσεις εκτός έδρας στο εσωτερικό, των Προ¬ 
ϊσταμένων των Δ/νσεων αρμοδιότητας τους. 

2. Χορήγηση αδειών, με ή χωρίς αποδοχές, στους 
Προϊσταμένους των Δ/νσεων αρμοδιότητας τους. 

Β) Παρέχουμε εξουσιοδότηση, στους Προϊσταμένους 
των Δ/νσεων της Περιφέρειας Στερεός Ελλάδας, να 
υπογράφουν με την ένδειξη «Με Εντολή Εκτελεστικού 
Γ ραμματέα» και μνημονεύοντας τα στοιχεία της παρού¬ 
σας, αποφάσεις που αφορούν σε: 

1. Μετακινήσεις εκτός έδρας στο εσωτερικό, των Προ¬ 
ϊσταμένων Τμημάτων της Δ/νσης της οποίας προίστα- 
νται, καθώς και των υπαλλήλων αυτής. 

2. Χορήγηση των: α) κανονικής άδειας του άρθρου 48 
του Ν.3528/2007, β) γονικής άδειας του άρθρου 53 παρ. 


6 του Ν. 3528/2007, στους Προϊσταμένους Τμημάτων 
της Δ/νσης της οποίας προΐστανται, καθώς και στους 
υπαλλήλους αυτής. 

Γ) Παρέχουμε εξουσιοδότηση, στον Προϊστάμενο της 
Δ/νσης Διοίκησης να υπογράφει με την ένδειξη «Με 
Εντολή Εκτελεστικού Γ ραμματέα» και μνημονεύοντας τα 
στοιχεία της παρούσας, αποφάσεις που αφορούν σε : 

1. Χορήγηση των προβλεπομένων από τον Ν.3528/2007 
αδειών, εκτός της κανονικής και γονικής άδειας του 
ίδιου νόμου, με ή χωρίς αποδοχές, στους Προϊσταμένους 
και υπαλλήλους των οργανικών μονάδων της έδρας και 
της Περιφερειακής Ενότητας Φθιώτιδας. 

Δ) Παρέχουμε εξουσιοδότηση, στους Προϊσταμένους 
των Δ/νσεων Διοικητικού - Οικονομικού των Περιφε¬ 
ρειακών Ενοτήτων να υπογράφουν με την ένδειξη «Με 
Εντολή Εκτελεστικού Γ ραμματέα» και μνημονεύοντας τα 
στοιχεία της παρούσας, αποφάσεις που αφορούν σε : 

1. Χορήγηση όλων των προβλεπομένων από τον 
Ν.3528/2007 αδειών, εκτός της κανονικής και γονικής 
άδειας του ίδιου νόμου, με ή χωρίς αποδοχές, στους 
Προϊσταμένους των οργανικών μονάδων των Περιφε¬ 
ρειακών Ενοτήτων, καθώς και στους υπαλλήλους τους. 

2. Χορήγηση των: α) κανονικής άδειας του άρθρου 
48 του Ν.3528/2007 και β) γονικής άδειας του άρθρου 
53 παρ. 6 του Ν. 3528/2007, στους: α) Προϊσταμένους 
και υπαλλήλους των Τμημάτων Περιβάλλοντος και 
Υδροοικονομίας Π.Ε. Βοιωτίας, Εύβοιας, Ευρυτανίας 
και Φωκίδας β) Προϊσταμένους και υπαλλήλους των 
Τμημάτων Πληροφορικής Π.Ε. Βοιωτίας, Εύβοιας, Ευ¬ 
ρυτανίας και Φωκίδας γ) Προϊσταμένους και υπαλλή¬ 
λους των Τμημάτων Πολιτικής Προστασίας των Π.Ε. 
Βοιωτίας, Εύβοιας, Ευρυτανίας και Φωκίδας σε συ¬ 
νεννόηση και κατόπιν ενημέρωσης του Προϊσταμένου 
της Αυτοτελούς Δ/νσης Πολιτικής Προστασίας και δ) 
Υπαλλήλους γραφείων ΠΑΜ-ΠΣΕΑ των Π.Ε. Βοιωτίας, 
Εύβοιας, Ευρυτανίας και Φωκίδας σε συνεννόηση και 
κατόπιν ενημέρωσης του Προϊσταμένου της Αυτοτε¬ 
λούς Δ/νσης Πολιτικής Προστασίας. 

3. Μετακινήσεις εκτός έδρας στο εσωτερικό των: 
α) Προϊσταμένων και υπαλλήλων των Τμημάτων Περι¬ 
βάλλοντος και Υδροοικονομίας Π.Ε. Βοιωτίας, Εύβοιας, 
Ευρυτανίας και Φωκίδας β) Προϊσταμένων και υπαλ¬ 
λήλων των Τμημάτων Πληροφορικής ΓΙ.Ε. Βοιωτίας, 
Εύβοιας, Ευρυτανίας και Φωκίδας γ) Προϊσταμένων 
και υπαλλήλων των Τμημάτων Πολιτικής Προστασίας 
των Π.Ε. Βοιωτίας, Εύβοιας, Ευρυτανίας και Φωκίδας σε 
συνεννόηση και κατόπιν ενημέρωσης του Προϊσταμέ¬ 
νου της Αυτοτελούς Δ/νσης Πολιτικής Προστασίας και 
δ) Υπαλλήλων γραφείων ΠΑΜ-ΠΣΕΑ των Π.Ε. Βοιωτίας, 
Εύβοιας, Ευρυτανίας και Φωκίδας σε συνεννόηση και 
κατόπιν ενημέρωσης του Προϊσταμένου της Αυτοτελούς 
Δ/νσης Πολιτικής Προστασίας. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Λαμία, 22 Οκτωβρίου 2014 

Ο Εκτελεστικός Γραμματέας 
ΝΙΚΟΛΑΟΣ ΧΑΡΔΑΛΙΑΣ 

